Document ID: 32007D0682

32007D0682
L 281/25
SLUŽBENI LIST EUROPSKE UNIJE
ODLUKA KOMISIJE
od 18. listopada 2007.
o obnavljanju zaliha živog atenuiranog cjepiva protiv klasične svinjske kuge u Zajednici
(priopćena pod brojem dokumenta C(2007) 4699)
(2007/682/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Odluku Vijeća 90/424/EEZ od 26. lipnja 1990. o troškovima u području veterinarstva (1), a posebno njezin članak 6. stavak 2. i članak 8. stavak 2.,
uzimajući u obzir Direktivu Vijeća 2001/89/EZ od 23. listopada 2001. o mjerama Zajednice za kontrolu klasične svinjske kuge (2), a posebno njezin članak 18. stavak 2.,
budući da:
(1)
Klasična svinjska kuga je prijetnja domaćim svinjama i slobodnoživućim svinjama (divlja svinja) u Zajednici.
(2)
Izbijanja klasične svinjske kuge na gospodarstvima gdje se drže domaće svinje mogu dovesti do ozbiljnih posljedica i gospodarskih gubitaka u Zajednici, posebno ako se događaju u područjima s visokom gustoćom svinja.
(3)
Pravila za primjenu hitnog cijepljenja domaćih i slobodnoživućih svinja predviđena su u Direktivi 2001/89/EZ.
(4)
Zajednica je nabavila 1 000 000 doza živog atenuiranog cjepiva protiv klasične svinjske kuge i dogovorila njegovu pohranu te mogućnost žurne dostupnosti u slučaju hitnog cijepljenja domaćih svinja.
(5)
Te su doze u srpnju 2007. postale dostupne Rumunjskoj. Shodno tome one se trebaju zamijeniti radi održavanja sposobnosti Zajednice da brzo reagira u slučaju potrebe provođenja hitnog cijepljenja svinja protiv klasične svinjske kuge.
(6)
Nadalje, s obzirom na cjelokupnu situaciju u pogledu bolesti u određenim državama članicama, zalihe živog atenuiranog cjepiva trebaju se brzo zamijeniti kada se potroše radi održavanja sposobnosti Zajednice da brzo reagira u slučaju potrebe provođenja hitnog cijepljenja.
(7)
Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU ODLUKU:
Članak 1.
1. Zajednica nabavlja 1 000 000 doza živog atenuiranog cjepiva protiv klasične svinjske kuge što je prije moguće.
2. Zajednica dogovara pohranu i distribuciju cjepiva iz stavka 1.
Članak 2.
Ako se zaliha cjepiva iz članka 1. stavka 1. potroši, ona se može zamijeniti s 1 000 000 doza do četiri puta tijekom razdoblja od pet godina nakon datuma prve nabave.
Članak 3.
Najviši trošak mjera iz članaka 1. i 2. ne smije prijeći 1 500 000 eura.
Članak 4.
Mjere predviđene u članku 1. stavku 2. provodi Komisija u suradnji s dobavljačima koji su određeni za taj posao na temelju poziva za javno nadmetanje.
Članak 5.
Ova je Odluka upućena državama članicama.
Sastavljeno u Bruxellesu 18. listopada 2007.

Labels: 7
3
0
6